তিরুমালায় পবিত্রোৎসবম্‌ শুরু হয় ১৪৬৩ খ্রিষ্টাব্দে। তিরুমালা বেঙ্কটেশ্বর মন্দিরের প্রথম প্রাকারের বাগাপাডি বারান্দার উত্তরের দেওয়ালে গাঁথা একটি শিলালিপিতে একটি বিস্তারিত বিবরণ দেওয়া হয়েছে। সালুবা নরসিংহের আমলে সালুবা মাল্লিয়াহ দেব রাজ কর্তৃক এই অনুষ্ঠান চালু হয়। এই শিলালিপিতে ‘পবিত্র তিরুনাল’ উপলক্ষে খরচের দ্রব্যগুলির তালিকাও দেওয়া আছে।

১৫৬২ খ্রিষ্টাব্দ পর্যন্ত পবিত্রোৎসবম্‌ নিয়মিত উদযাপিত হয়েছে। এর পর এই অনুষ্ঠান বন্ধ হয়ে যায়। এই রকম একটি গুরুত্বপূর্ণ উৎসব কেন বন্ধ হয়ে গিয়েছিল, তার কারণ সঠিক জানা যায় না। পরে তিরুমালা তিরুপতি দেবস্থানম্‌ সিদ্ধান্ত নেয় যে, সকল বিষ্ণু মন্দিরে অনুসৃত উৎসবগুলি বেঙ্কটেশ্বর মন্দিরেও পালিত হবে। এরপর ১৯৬২ খ্রিষ্টাব্দ থেকে আবার এই উৎসব চালু হয়।

অনুষ্ঠান
ইতিহাস
শাস্ত্রীয় উল্লেখ
ভক্তসমাগম